માલદીવ, માલદીવમાં રાષ્ટ્રપતિ અબ્દુલ્લા યામીને પોતાના દેશમાં કટોકટી જાહેર કરી દીધી છે. કટોકટી લાગુ થયા પછી પોલીસ દ્વારા પૂર્વ રાષ્ટ્રપતિ સમેત અનેક નેતાઓની ધરપકડ કરવામાં આવી છે. માલદીવ મીડિયા મુજબ માલદીવના પૂર્વ રાષ્ટ્રપતિ મૌમૂન અબ્દુલ ગયૂમને કટોકટીની થોડી વાર પછી જ પકડવામાં આવ્યા છે. મૌમૂન અબ્દુલ ગયૂમ 80 વર્ષના છે અને 30 વર્ષ સુધી માલદીવના રાષ્ટ્રપતિ રહી ચૂક્યા છે. મૌમૂન અબ્દૂલ ગયૂમની પત્ની મુજબ પૂર્વ રાષ્ટ્રપતિને રાજધાની માલેમાં આવેલા તેમના ઘરથી ધરપકડ કરીને લઇ જવામાં આવ્યા છે. માલદીવના રાષ્ટ્રપતિ અબ્દુલ્લા યામીને 15 દિવસ માટે કટોકટી જાહેર કરી છે. નોંધનીય છે કે માલદીવ હાલ રાજનૈતિક સંકટમાંથી પસાર થઇ રહ્યો છે. માલદીપના કાનૂન મુજબ કટોકટી પછી સુરક્ષા બળો કોઇ પણ વ્યક્તિને શંકાના આધારે પકડી શકે છે. માલદીવમાં સુપ્રીમ કોર્ટ અને સરકાર વચ્ચે પણ ગતિરોધ અને વિવાદ ચાલી રહ્યો છે. આ બીજી વખત છે જ્યારે યામીને દેશમાં કટોકટી લાગુ કરી છે.